হাফিজ উদ্দিনের সাথে কথা হলে তিনি বলেন, আমার দীর্ঘ দিনের সখ ছিলো বাগান করা। সে চিন্তা থেকেই আম বাগান করেছি। সেই সুবাদে অনেকবার রাজশাহীর বিভিন্ন এলাকা ঘুরেও দেখেছি। আমি রাজশাহীর চাপাইতে ব্যাগিং পদ্ধতি দেখেছি। তাই আমিও কীটনাশকমুক্ত ব্যাগিং পদ্ধতি করছি। এটি দেখার জন্য প্রতিদিন অনেক বাগান মালিক আসছেন। এ কাজে আমাকে উপজেলা কৃষি অফিস সহায়তা করছে। আমার আরও বাগান আছে, দেখি আগামিতে ব্যাগিং পদ্ধতি বাড়াব। গত বছর এ বাগানে আম বিক্রি করেছিলাম ৮০ হাজার টাকা। আশা করছি এ বছর আম বিক্রি এক লাখ টাকা পার হতে পারে।